ডায়ান ল্যাড

ডায়ান ল্যাড (ইংরেজি: Diane Ladd; জন্ম: ২৯ নভেম্বর ১৯৩৫) হলেন একজন মার্কিন অভিনেত্রী, চলচ্চিত্র পরিচালক, প্রযোজক ও লেখিকা। তিনি ১২০-এর অধিক চলচ্চিত্র ও টেলিভিশন নাটকে অভিনয় করেছেন। ১৯৭৪ সালে অ্যালিস ডাজন্ট লিভ হিয়ার অ্যানিমোর চলচ্চিত্রে অভিনয়ের জন্য তিনি শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি ১৯৮০-৮১ সালে প্রচারিত অ্যালিস টেলিভিশন ধারাবাহিকে অভিনয় করে সেরা টিভি পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন। এছাড়া তিনি ওয়াইল্ড অ্যাট হার্ট (১৯৯০) ও র‍্যাম্বলিং রোজ (১৯৯১) চলচ্চিত্রে অভিনয়ের জন্য আরও দুটি একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল চায়নাটাউন (১৯৭৪), গোস্টস অব মিসিসিপি (১৯৯৬), প্রাইমারি কালার্স (১৯৯৮), টুয়েন্টি এইট ডেজ (২০০০), ও আমেরিকান কাউস্লিপ (২০০৮)। ডায়ানের প্রথম স্বামী ব্রুস ডার্ন একজন অভিনেতা ও তার কন্যা লরা ডার্ন একজন অভিনেত্রী। ল্যাড ১৯৩৫ সালের ২৯শে নভেম্বর মিসিসিপির মেরিডিয়ানে জন্মগ্রহণ করেন। তার জন্মনাম রোজ ডায়ান ল্যাডনার। তার মাতা ম্যারি বের্নাডেত্তে (জন্ম: অ্যান্ডারসন, ১৯১২-২০০২) ছিলেন গৃহিণী ও অভিনেত্রী এবং তার পিতা প্রেস্টন পল ল্যাডনার (১৯০৫-১৯৮২) ছিলেন একজন ভেটেরিনারিয়ান, যিনি পোল্ট্রি ও গবাদিপশুর জন্য ব্যবহৃত মালামাল বিক্রি করতেন। ল্যাডের নাট্যকার টেনেসি উইলিয়ামস ও কবি সিডনি ল্যানিয়ারদের সাথে সম্পর্ক রয়েছে। ল্যাড তার মায়ের ক্যাথলিক বিশ্বাস অনুসারে বেড়ে ওঠেন। ল্যাড ১৯৭১ সালে সিবিএসের সোপ অপেরা দ্য সিক্রেট স্টর্ম-এর অভিনয়শিল্পী দলে যোগ দেন। তিনি এই দীর্ঘদিন ব্যাপী চলা দীবাকালীন ধারাবাহিকে কিটি স্টাইলস চরিত্রে অভিনয় করা দ্বিতীয় অভিনেত্রী। ১৯৭৪ সালে তিনি রোমান পোলানস্কির চায়নাটাউন চলচ্চিত্রে পার্শ্ব চরিত্রে অভিনয় করেন এবং অ্যালিস ডাজন্ট লিভ হিয়ার অ্যানিমোর চলচ্চিত্রে ফ্লো চরিত্রে অভিনয়ের জন্য শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এই চলচ্চিত্র থেকে অনুপ্রাণিত অ্যালিস টেলিভিশন ধারাবাহিকে ফ্লো চরিত্রে অভিনয় করেন পলি হলিডে। হলিডে এই ধারাবাহিক ছেড়ে যাওয়ার পর ১৯৮০-৮১ সালে ল্যাড তার স্থলাভিষিক্ত হন এবং ইসাবেল "বেল" ডুপ্রি চরিত্রে অভিনয় করে সেরা টিভি পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন। তিনি ওয়াইল্ড অ্যাট হার্ট (১৯৯০) ও র‍্যাম্বলিং রোজ (১৯৯১) চলচ্চিত্রে অভিনয়ের জন্য আরও দুটি একাডেমি পুরস্কারের মনোনয়ন লাভ করেন। দুটি চলচ্চিত্রেই তিনি তার কন্যা লরা ডার্নের সাথে অভিনয় করেন। ডার্ন র‍্যাম্বলিং রোজ চলচ্চিত্রের জন্য শ্রেষ্ঠ অভিনেত্রী বিভাগে একাডেমি পুরস্কার-এর মনোনয়ন লাভ করেন। র‍্যাম্বলিং রোজ চলচ্চিত্রের জন্য মাতা ও কন্যার এই যুগলবন্দী অস্কারের মনোনয়ন অস্কারের ইতিহাসের প্রথম মাতা ও কন্যার যুগল মনোনয়ন। এছাড়া তারা একই বছর গোল্ডেন গ্লোব পুরস্কারেও যুগল মনোনয়ন লাভ করেন। তিনি ১৯৯২ সালে স্বাধীন স্কুবল রম্য চলচ্চিত্র হোল্ড মি, থ্রিল মি, কিস মি-এ তার বাস্তবজীবনে মাতা ম্যারি লেনিয়ারের সাথে অভিনয় করেন। পরের বছর তিনি সিবিএসের হাস্যরসাত্মক/পশ্চিমা ধাঁচের হার্টস অব দ্য ওয়েস্ট ধারাবাহিকের "গেস হুজ কামিং টু চাউ?" পর্বে হার্লি জেন কোজাকের মায়ের ভূমিকায় অভিনয় করেন। একই বছর তিনি ডক্টর কুইন: মেডিসিন ওম্যান ধারাবাহিকে অভিনয়ের জন্য নাট্যধর্মী ধারাবাহিকে সেরা অতিথি অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন। ১৯৯৪ সালে তিনি গ্রেস আন্ডার ফায়ার ধারাবাহিকে অভিনয়ের জন্য হাস্যরসাত্মক ধারাবাহিকে সেরা অতিথি অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন। ১৯৯৭ সালে তিনি টাচড বাই অ্যান অ্যাঞ্জেল ধারাবাহিকে অভিনয়ের জন্য নাট্যধর্মী ধারাবাহিকে সেরা অতিথি অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন। ২০০৪ সালে ল্যাড স্টিফেন কিংয়ের টেলিভিশন মিনি ধারাবাহিক কিংডম হসপিটাল-এ মিসেস ড্রুস চরিত্রে অভিনয় করেন। ২০০৬ সালের এপ্রিলে ল্যাডের প্রথম বই স্পাইরালিং থ্রো দ্য স্কুল অব লাইফ: আ মেন্টাল, ফিজিক্যাল, অ্যান্ড স্পিরিচুয়াল ডিসকভারি প্রকাশিত হয়। ২০০৭ সালে তিনি লাইফটাইম টেলিভিশন চলচ্চিত্র মন্টানা স্কাই-এ পার্শ্ব চরিত্রে অভিনয় করেন। তিনি ২০১৬ সাল থেকে হলমার্ক চ্যানেলের চেসাপিক শোরস ধারাবাহিকে অভিনয় করছেন। হোয়াইট, চেলসি (৫ মে ২০১৪)। "Laura Dern kisses her mom Diane Ladd goodbye after mother daughter day"। ডেইলি মেইল। সংগ্রহের তারিখ ৫ জুন ২০১৮।  ক্যালিফোর্নিয়া ডিভোর্স ইনডেক্স, ১৯৬৬–১৯৮৪ অনুসারে জন্মতারিখ। Center for Health Statistics, California Department of Health Services, Sacramento, California at Ancestry.com "UPI Almanac for Friday, Nov. 29, 2019"। ইউনাইটেড প্রেস ইন্টারন্যাশনাল। নভেম্বর ২৯, ২০১৯। ডিসেম্বর ২৪, ২০১৯ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০২০। …actor Diane Ladd in 1935 (age 84)  ডেভিস ডেভিডসন, জুন; পুটনাম, রিশেল (২০১৩)। Legendary Locals of Meridian। Charleston, South Carolina: আর্কাডিয়া পাবলিশিং। পৃষ্ঠা ১০। আইএসবিএন 146710079X।  Diane Ladd Yahoo! Movies bio ওয়েব্যাক মেশিনে আর্কাইভকৃত আগস্ট ১৪, ২০০৭ তারিখে. Movies.yahoo.com; retrieved July 31, 2011. "Obituaries"। ওজাই ভ্যালি নিউজ। সেপ্টেম্বর ৭, ২০১২ তারিখে মূল থেকে আর্কাইভ করা।  হোগ, ওয়ারেন (২৩ সেপ্টেম্বর ১৯৭৬)। "Diane Ladd Savors 'Top of World'"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ৫ জুন ২০১৮।  ইবার্ট, রজার। "Alice Doesn't Live Here Anymore movie review (1974) | Roger Ebert"। রজারইবার্ট.কম (ইংরেজি ভাষায়)। সংগ্রহের তারিখ ১৩ নভেম্বর ২০২০।  "LIKE MOTHER, LIKE DAUGHTER"। অস্কার। একাডেমি অব মোশন পিকচার আর্টস অ্যান্ড সায়েন্সেস। সংগ্রহের তারিখ ১৩ নভেম্বর ২০২০।  টমাস, কেভিন (জুলাই ৩০, ১৯৯৩)। "Romantic 'Hold Me, Thrill Me' a Breezy Minor Diversion"। লস অ্যাঞ্জেলেস টাইমস। মে ১২, ২০১৪ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০২০।  "Interview - Diane Ladd - Nell O'Brien - Chesapeake Shores | Hallmark Channel"। হলমার্ক চ্যানেল। সেপ্টেম্বর ২৪, ২০১৬ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০২০।  উইকিমিডিয়া কমন্সে ডায়ান ল্যাড সংক্রান্ত মিডিয়া রয়েছে। ইন্টারনেট মুভি ডেটাবেজে ডায়ান ল্যাড  (ইংরেজি)